ai4bharat/Pralekha huggingface dataset:
பிரதமர் அலுவலகம்
பிரதமர் திரு நரேந்திர மோடி மற்றும் இஸ்ரேல் பிரதமர் மேன்மைமிகு நஃப்தாலி பென்னட் இடையே தொலைபேசி உரையாடல்
பிரதமர் திரு நரேந்திர மோடி இன்று இஸ்ரேல் பிரதமர் மேன்மைமிகு நஃப்தாலி பென்னட்டுடன் தொலைபேசியில் பேசினார்.
இந்த ஆண்டின் தொடக்கத்தில் இஸ்ரேலிய பிரதமராகப் பதவியேற்ற மேன்மைமிகு பென்னட்டுக்கு பிரதமர் தனது வாழ்த்துகளை மீண்டும் தெரிவித்தார்.
சமீபத்திய ஆண்டுகளில் இருதரப்பு உறவில் ஏற்பட்டுள்ள குறிப்பிடத்தக்க வளர்ச்சி குறித்து தலைவர்கள் திருப்தி தெரிவித்தனர். விவசாயம், நீர், பாதுகாப்பு மற்றும் இணைய பாதுகாப்பு போன்ற துறைகளில் இஸ்ரேலுடனான தனது வலுவான ஒத்துழைப்பை இந்தியா பெரிதும் மதிக்கிறது என்று பிரதமர் அழுத்தமாக எடுத்துரைத்தார்.
இரு தலைவர்களும் ஒத்துழைப்பை மேலும் விரிவுபடுத்துவதற்கான சாத்தியக்கூறுகளை ஒப்புக்கொண்டனர், குறிப்பாக, உயர் தொழில்நுட்பம் மற்றும் புத்தாக்கப் துறைகளில் இது தொடர்பாக எடுக்கப்பட வேண்டிய உறுதியான நடவடிக்கைகள் குறித்து அவர்கள் ஆலோசித்தனர். மேலும், இந்தியா-இஸ்ரேல் உத்திசார் கூட்டாண்மையை மேலும் வளப்படுத்த இருதரப்பு அமைச்சகங்களும் ஒரு வரைபடத்தை தயாரிப்பதற்கான பணியை மேற்கொள்ள முடிவு செய்தனர்.
இந்தியாவுக்கும், இஸ்ரேலுக்கும் இடையே இராஜதந்திர உறவுகள் நிறுவப்பட்ட 30வது ஆண்டு நிறைவை அடுத்த ஆண்டு நினைவுகூரும் வகையில், மேன்மைமிகு நஃப்தாலி பென்னட்டை இந்தியாவுக்கு வருகை தருமாறு பிரதமர் அழைப்பு விடுத்தார்.
ரோஷ் ஹஷனாவின் யூதப் பண்டிகைக்கு மேன்மைமிகு பென்னட் மற்றும் இஸ்ரேல் மக்களுக்கு பிரதமர் தனது வாழ்த்துகளையும் தெரிவித்தார்.
(
நிலக்கரி அமைச்சகம்
இந்த நிதியாண்டில் அதிகளவு நிலக்கரி விநியோகம்
கடந்த ஆண்டுடன் ஒப்பிடுகையில், நடப்பு நிதியாண்டில் நவம்பர் வரை கோல் இந்தியா நிறுவனம் அதிகளவு நிலக்கரியை வழங்கியுள்ளது. 2021-ம் ஆண்டு ஏப்ரல் முதல் நவம்பர் வரை 421.11 மில்லியன் டன் நிலக்கரியை கோல் இந்தியா நிறுவனம் அனுப்பியுள்ளது. இது கடந்த ஆண்டை விட 18 சதவீதம் அதிகமாகும். சிங்கரேனி நிலக்கரி நிறுவனம் இந்த ஆண்டு 42.47 மில்லியன் டன் நிலக்கரியை அனுப்பியுள்ளது. இது கடந்த ஆண்டை விட 60 சதவீதம் அதிகமாகும்.
நிலக்கரி அமைச்சகம் குறுகிய காலத்தில் அதிகளவு நிலக்கரியை அகழ்ந்து எடுக்க புதிய தொழில்நுட்பங்களை பின்பற்றி வருகிறது. மக்களவையில் இத்தகவலை மத்திய நிலக்கரி, சுரங்கம் மற்றும் நாடாளுமன்ற விவகாரத்துறை அமைச்சர் திரு. பிரகலாத் ஜோஷி எழுத்து மூலம் அளித்த பதிலில் தெரிவித்துள்ளார்.
புவி அறிவியல் அமைச்சகம்
கடும் சூறாவளி புயல் அம்பன்  கண்காணிப்பு
இந்திய வானிலை ஆய்வுத்துறையின் தேசிய வானிலை முன்னெச்சரிக்கை மையம் / சூறாவளி எச்சரிக்கை பிரிவு வெளியிட்டுள்ள சமீபத்திய பத்திரிகை குறிப்பு  கூறுவதாவது:
அம்பன் என்று கூறப்படும் மிகக் கடும் சூறாவளி புயல் AMPHAN, தெற்கு வங்காள விரிகுடாவின் மத்திய பகுதிகளிலிருந்து, கடந்த 6 மணி நேரமாக, மணிக்கு 9 கிலோமீட்டர் என்ற வேகத்தில் வடக்குமுகமாக நகர்ந்து இன்று 17 மே 2020, 17 30 மணி அளவில் தெற்கு வங்காள விரிகுடாவின் மத்திய பகுதிகளில் மையம் கொண்டுள்ளது. அட்சரேகை 12.0°N வடக்கு மற்றும் தீர்க்கரேகை 86.0°E கிழக்கு, பாராதீப்பிற்கு  தெற்கே சுமார் 930 கிலோமீட்டர் தொலைவில், திகாவிற்கு  தெற்கு தென்மேற்கு திசையில் 1080 கிலோமீட்டர் தொலைவில், கேப்புப்பாராவிற்கு  தெற்கு தென்மேற்கு திசையில் 1200 கிலோ மீட்டர் தொலைவிலும் உள்ளது. இது அடுத்த 24 மணி நேரத்தில் மேலும் தீவிரமடைந்து மிகக் கடுமையான சூறாவளி புயலாக உருவெடுக்கும் என்று எதிர்பார்க்கப்படுகிறது.
அடுத்த 12 மணி நேரத்தில் இது கிட்டத்தட்ட வடக்குமுகமாக மெல்ல நகர்ந்து மீண்டும் வடக்கு வடமேற்குமுகமாகத் திரும்பி வங்காள விரிகுடாவில் வடமேற்கில் வேகமாக நகர்ந்து மேற்கு வங்கம் பங்களாதேஷ் கடற்கரைகளை, திகா  , ஹடியா தீவுகள்  ஆகியவற்றுக்கிடையே 20 மே 2020 அன்று மதியம் அல்லது மாலை மிக கடுமையான சூறாவளி புயலாகக் கரையைக் கடக்கும் என்று எதிர்பார்க்கப்படுகிறது.
சுகாதாரம் மற்றும் குடும்ப நலத்துறை அமைச்சகம்
நாட்டில் கொவிட் தடுப்பூசி போடப்பட்டவர்களின் எண்ணிக்கை 32 கோடியை கடந்துள்ளது
குறிப்பிடத்தக்க முன்னேற்றமாக, நாட்டில் போடப்பட்ட மொத்த தடுப்பூசிகளின் எண்ணிக்கை நேற்று 32 கோடியை கடந்தது. இன்று காலை 7 மணி வரை, 42, 79,210 அமர்வுகள் மூலம், 32,17,60,077 கொவிட் தடுப்பூசிகள் போடப்பட்டுள்ளன. கடந்த 24 மணி நேரத்தில் 64,25,893 கொவிட் தடுப்பூசிகள் போடப்பட்டன.
புதிய கொவிட்-19 தடுப்பூசி திட்டம் 2021 ஜூன் 21ம் தேதி தொடங்கியது. நாடு முழுவதும் கொவிட் தடுப்பூசி போடப்படும் வேகத்தை அதிகரிக்கவும், அளவை விரிவுபடுத்தவும் மத்திய அரசு உறுதிபூண்டுள்ளது.
கடந்த 24 மணி நேரத்தில் நாட்டில் 50,040 பேருக்கு புதிதாக தொற்று ஏற்பட்டுள்ளது.
தொடர்ந்து 20 நாட்களாக, தினசரி கொவிட் பாதிப்பு 1 லட்சத்துக்கும் குறைவாக உள்ளது. விட் பாதிப்பு, தொடர்ந்து குறைந்து வருகிறது. நாட்டில் தற்போது கொவிட் சிகிச்சை பெறுவர்களின் எண்ணிக்கை 5,86,403 ஆக உள்ளது.
கடந்த 24 மணி நேரத்தில், கொவிட் சிகிச்சை பெறுபவர்களின் எண்ணிக்கையில் 9,162 பேர் குறைந்துள்ளனர்.
தற்போது கொவிட் சிகிச்சை பெறுபவர்களின் சதவீதம் மொத்த பாதிப்பில் 1.94 சதவீதம்.
தொடர்ந்து 45 நாட்களாக, நாட்டில் தினசரி குணமடைபவர்களின் எண்ணிக்கை, தினசரி கொவிட் பாதிப்பை விட அதிகமாக உள்ளது. கடந்த 24 மணி நேரத்தில் 57,944 பேர் குணமடைந்துள்ளனர்.
கடந்த 24 மணி நேரத்தில், தினசரி கொவிட் பாதிப்புடன் ஒப்பிடுகையில் சுமார் 8 ஆயிரம் பேர்  குணமடைந்துள்ளனர்.
நாட்டில் இதுவரை 2,92,51,029 பேர் குணமடைந்துள்ளனர். கடந்த 24 மணி நேரத்தில், 57,944 பேர் குணமடைந்துள்ளனர். குணமடைந்தவர்களின் மொத்த சதவீதம் 96.75 சதவீதம்.
நாடு முழுவதும், கொவிட் பரிசோதனை, கணிசமாக அதிகரித்துள்ளது. கடந்த 24 மணி நேரத்தில், 17,77,309 பேர் குணமடைந்துள்ளனர். நாட்டில், இதுவரை மொத்தம் 40.42 கோடி  பரிசோதனைகள் செய்யப்பட்டன.
நாடு முழுவதும் கொவிட் பரிசோதனை அதிகரிக்கப்பட்டுள்ளது. அதே நேரத்தில், வாராந்திர கொவிட் பாதிப்பு தொடர்ந்து குறைந்து வருகிறது. வாராந்திர கொவிட் பாதிப்பு, தற்போது, 2.91 சதவீதமாக உள்ளது. தினசரி கொவிட் பாதிப்பு இன்று 2.82 சதவீதமாக உள்ளது. தொடர்ந்து 20 நாட்களாக தினசரி கொவிட் பாதிப்பு 5 சதவீதத்துக்கும் குறைவாக உள்ளது.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1730643
----
(
மத்திய அமைச்சரவை
ரயில்வே இணையமைச்சர் திரு.சுரேஷ் சி. அங்காடியின் வருத்தமான மறைவுக்கு அமைச்சரவை இரங்கல்
ரயில்வே இணையமைச்சர் திரு.சுரேஷ் அங்காடி புதுதில்லியில் செப்டம்பர் 23-ம் தேதி மறைந்ததற்கு மத்திய அமைச்சரவை இரங்கல் தெரிவித்தது.
திரு.சுரேஷ் சி அங்காடி நினைவாக மத்திய அமைச்சரவை 2 நிமிடங்கள் மவுனம் அனுசரித்தது.
மத்திய அமைச்சரவை இன்று கீழ்கண்ட தீர்மானங்களை நிறைவேற்றியது:
‘‘ரயில்வே இணையமைச்சர் திரு.சுரேஷ் அங்காடி புதுதில்லியில் செப்டம்பர் 23-ம் தேதி மறைந்ததற்கு மத்திய அமைச்சரவை ஆழ்ந்த இரங்கலைத் தெரிவிக்கிறது. அவரது மறைவால், நாடு புகழ்பெற்ற தலைவரையும், கல்வியாளரையும், இழந்துவிட்டது. ஒரு புகழ்பெற்ற நாடாளுமன்ற உறுப்பினர் மற்றும் திறமையான நிர்வாகியை நாடு இழந்துவிட்டது.
திரு.சுரேஷ் அங்காடி கர்நாடகாவின் பெலகாவி மாவட்டத்தில் கடந்த 1955ம் ஆண்டு ஜூன் 1-ம் தேதி பிறந்தார். பெலகாவியில் சட்டப்படிப்பை முடித்தார். கடந்த 1996ம் ஆண்டு பெலகாவி மாவட்ட பா.ஜ தலைவர் ஆனார். கடந்த 2004ம் ஆண்டு பெலகாவி மாவட்டத்திலிருந்து மக்களவைக்கு தேர்வு செய்யப்பட்டார். 2009, 2014 மற்றும் 2019-ம் ஆண்டுகளில் மக்களவைக்கு மீண்டு தேர்வு செய்யப்பட்டார். பல துறைகளின் நாடாடாளுமன்ற நிலைக்குழு உறுப்பினராகவும் பணியாற்றினார். கடந்த 2019ம் ஆண்டு மே மாதம், ரயில்வே இணையமைச்சர் ஆனார்.
அவரை பிரிந்துவாடும் குடும்பத்தினருக்கு மத்திய அரசு மற்றும் ஒட்டுமொத்த நாட்டின் சார்பில் மத்திய அமைச்சரவை ஆழ்ந்த இரங்கல்களை தெரிவிக்கிறது.
மேலும் விவரங்களுக்கு, இந்த செய்தி குறிப்பை ஆங்கிலத்தில் இங்கே படிக்கவும்:
https://pib.gov.in/PressReleasePage.aspx?PRID=1658563
-----
(
கப்பல் போக்குவரத்து அமைச்சகம்
வர்த்தக கப்பல் வரைவு மசோதா, 2020 : பொதுமக்கள் கருத்துக்காக கப்பல் அமைச்சகம் வெளியீடு
பொதுமக்கள் கருத்துக்களை வரவேற்பதற்காக வர்த்தக கப்பல் வரைவு மசோதா, 2020-ஐ மத்திய துறைமுகங்கள், கப்பல் மற்றும் நீர்வழி அமைச்சகம் வெளியிட்டுள்ளது.
வர்த்தக கப்பல் சட்டம், 1958  மற்றும் கரையோர கப்பல் சட்டம், 1838  ஆகியவற்றை மாற்றியமைப்பதை, இந்த மசோதா நோக்கமாகக் கொண்டுள்ளது.
அமெரிக்கா, ஜப்பான், இங்கிலாந்து, சிங்கப்பூர், ஆஸ்திரேலியா போன்ற முன்னேறிய நாடுகளில் உள்ள சிறந்த நடைமுறைகளை இந்திய கப்பல் தொழிலிலும் ஊக்குவிப்பதற்காக வர்த்தக கப்பல் வரைவு மசோதா, 2020 உருவாக்கப்பட்டுள்ளது.
இந்தியா பங்கு வகிக்கும் அனைத்து சர்வதேச கடல்சார் அமைப்புகளின் விதிமுறைகள் இந்த மசோதாவில் சேர்க்கப்பட்டுள்ளன. தொழில் செய்வதை எளிமையாக்குதல், டிஜிட்டல் தொழில்நுட்பத்தைப் பயன்படுத்துதல், கப்பலில் அதிக சரக்குப் போக்குவரத்தை மேற்கொள்ளுதல், இந்தியாவை நம்பத்தகுந்த கடல் வர்த்தக நாடாக ஆக்குதல், இந்திய மாலுமிகளின் நலன் உள்ளிட்டவை இந்த மசோதாவின் முக்கிய அம்சங்களாகும்.
இந்த மசோதாவை http://shipmin.gov.in/sites/default/files/Draft_MS_Bill_2020.pdf என்ற இணைப்பில் வாசிக்கலாம். பொதுமக்கள் மசோதா தொடர்பான தமது கருத்துக்களை msbill2020[at]gmail[dot]com என்ற மின்னஞ்சல் முகவரிக்கு 24.12.2020 ஆம் தேதிக்கு முன்பு அனுப்ப வேண்டும்.
மேலும் விவரங்களுக்கு, இந்த ஆங்கில செய்திக் குறிப்பைப் படிக்கவும்
https://pib.gov.in/PressReleaseIframePage.aspx?PRID=1676050&RegID=3&LID=1
-----
(Visitor Counter : 205
தகவல் மற்றும் ஒலிபரப்பு அமைச்சகம்
முதன்முறையாக வழங்கப்படும் சிறந்த இணையத் தொடர்  விருதுக்கான பதிவுகளை சமர்ப்பிக்கும் தேதியை தகவல், ஒலிபரப்பு அமைச்சகம் நீட்டித்துள்ளது
முதன்முறையாக வழங்கப்படும் சிறந்த இணையத் தொடர்  விருதுக்கான உள்ளீடுகளை இணைய தளத்தில் சமர்ப்பிப்பதற்கான கடைசி நாள் ஆகஸ்ட் 25 என்பதற்கு பதிலாக செப்டம்பர் 4 மாலை 6 மணி வரை என தகவல், ஒலிபரப்பு அமைச்சகம் நீட்டித்துள்ளது. அதே நேரத்தில் தொடரின் பிரதியை செப்டம்பர் 12, 2023 க்குள் சமர்ப்பிக்கலாம்.
செப்டம்பர் 12, 2023 விடுமுறை நாளாக இருந்தால், அடுத்த வேலை நாள் விண்ணப்பம் பெறுவதற்கான கடைசி தேதியாக கருதப்படும்.
கடந்த இரண்டு ஆண்டுகளில் பன்மடங்கு வளர்ந்துள்ள ஓடிடி தளத்தின் படைப்பாற்றல் திறனை அங்கீகரிக்கும் நோக்கில் இந்த விருதுக்கு அதிக எண்ணிக்கையிலான இணையத் தொடர்கள்  பங்கேற்பதை உறுதி செய்யும் நடவடிக்கையாக சமர்ப்பிக்கும் தேதியை நீட்டிக்கும் முடிவை தகவல், ஒலிபரப்பு அமைச்சகம் மேற்கொண்டுள்ளது.
பொழுதுபோக்கு துறையைச் சேர்ந்த பிரபலங்களைக் கொண்ட ஒரு சிறந்த நடுவர் குழு சிறந்த இணையத் தொடரைத் தேர்வு செய்யும். வெற்றியாளருக்கு ரூ.10 லட்சம் ரொக்கப் பரிசு மற்றும் சான்றிதழ்கள் 54-வது இந்திய சர்வதேச திரைப்பட விழாவில்  வழங்கப்படும்.
இந்த விருதுக்கு தகுதி பெற, வெப் சீரிஸ் எந்தவொரு இந்திய மொழியிலும் முதலில் உருவாக்கப்பட்ட / படமாக்கப்பட்ட தொடராக இருக்க வேண்டும். இது ஒரு அசல் படைப்பாக/ தயாரிப்பாக இருக்க வேண்டும். ஓடிடி தளத்தில் மட்டுமே வெளியிடும் நோக்கத்துடன் இந்தத் தொடரைத் தயாரித்திருக்க/ உரிமம் பெற்றிருக்க/ வாங்கியிருக்க வேண்டும்.
மேலும், இந்த விருதுக்கு தகுதி பெற, பதிவின் அனைத்துப் பகுதிகளும்  ஜனவரி 1, 2022 முதல் டிசம்பர் 31, 2022 வரை ஓடிடி தளத்தில் வெளியிடப்பட்டிருக்க வேண்டும்.
விருதுகளுக்கான தகுதி குறித்த கூடுதல் விவரங்கள் தகவல், ஒலிபரப்பு அமைச்சகம், தேசிய திரைப்பட மேம்பாட்டுக் கழகம்  மற்றும் ஐ.எஃப்.எஃப்.ஐ ஆகியவற்றின் வலை தளங்களில் கிடைக்கின்றன.
பொருளாதார விவகாரங்களுக்கான மத்திய அமைச்சரவைக் குழு
நேபா லிமிடெட் நிறுவனத்திற்கான நிதி உதவிக்கு மத்திய அமைசச்சரவை ஒப்புதல்
நேபா லிமிடெட் நிறுவனத்தின் புத்துயிரூட்டல் மற்றும் ஆலை மேம்பாட்டு திட்டத்திற்காக ரூ. 469.41 கோடி நிதி உதவி அளிக்க பிரதமர் திரு. நரேந்திர மோடி தலைமையிலான பொருளாதார விவகாரங்களுக்கான மத்திய அமைச்சரவைக்குழு ஒப்புதல் அளித்துள்ளது. மத்திய பிரதேச மாநிலம் நேபா நகரில் அமைந்துள்ள இந்த நிறுவனம் பொதுத்துறை செய்தித்தாள் அச்சிடும் நிறுவனம் ஆகும்.
சம்பளம் மற்றும் ஊதியம் அளிப்பதற்காக ரூ. 101.58 கோடி, 400 பணியாளர்களின் தன்விருப்ப ஓய்வூதிய திட்டத்திற்கான ரூ. 90.83 கோடியும் இதில் அடங்கும்
நேபா லிமிடெட் நிறுவனத்திற்கான புத்துயிரூட்டல் மற்றும் ஆலை மேம்பாட்டு திட்டம் அந்நிறுவனம் சந்தையில் சிறந்து விளங்கவும் மத்திய பிரதேச மாநிலத்தின் பழங்குடியின மக்கள் வாழும் பகுதிகளில் வேலைவாய்ப்பை ஏற்படுத்தவும் உதவும்.
நுகர்வோர் நலன், உணவு மற்றும் பொது விநியோகம் அமைச்சகம்
சர்க்கரை மேம்பாட்டு நிதி விதிகள் 1983-ன் கீழ், மறுசீரமைப்புக்கான விதிமுறைகளை மத்திய அரசு வெளியிட்டுள்ளது
நிதிச்சுமையால் நலிவடைந்த அதேசமயம் பொருளாதார ரீதியில் வாய்ப்புள்ள சர்க்கரை ஆலைகளை மறுசீரமைக்கும் வகையில், சர்க்கரை மேம்பாட்டு நிதி விதிகளின் கீழ் விதிமுறைகளை மத்திய அரசு வெளியிட்டுள்ளது.
சர்க்கரை மேம்பாட்டு நிதிச் சட்டம் 1982-ன் கீழ் கடன் பெற்ற சர்க்கரை ஆலைகளின் எஸ்டிஎப் கடன்களை மறுசீரமைக்க உணவு மற்றும் பொது விநியோகத்துறை 03.01.2022 அன்று இந்த விதிமுறைகளை வெளியிட்டது. முழுமையான விதிமுறைகள் https://dfpd.gov.in/sdfguidelines-sdf.htm, https://sdfportal.in. என்ற தளங்களில் வெளியிடப்பட்டுள்ளன.
30.11.2021 நிலவரப்படி நிலுவையில் உள்ள எஸ்டிஎப் கடன்கள் ரூ.3,068.31 கோடியாகும். இதில் ரூ.1,249.21 கோடி அசல். ரூ.1,071.30 கோடி வட்டியாகும். ரூ. 747.80 கோடி கூடுதல் வட்டி.
கூட்டுறவு, தனியார், பொதுத்துறை நிறுவனங்கள் உள்ளிட்ட அனைத்து விதமான நிறுவனங்களும் பெற்றுள்ள எஸ்டிஎப் கடன்களுக்கு இந்த விதிமுறைகள் பொருந்தும்.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1787743
பிரதமர் அலுவலகம்
மியான்மர் பாதுகாப்புப் படைகளின் தலைமை கமாண்டர் சீனியர் ஜென்ரல் மின் ஆங் ஹ்லைங் பிரதமர் திரு நரேந்திர மோடியை சந்தித்தார்
மியான்மர் பாதுகாப்புப் படைகளின் தலைமை கமாண்டர் சீனியர் ஜென்ரல் மின் ஆங் ஹ்லைங் பிரதமர் திரு நரேந்திர மோடியை இன்று  சந்தித்துப் பேசினார்.
அண்மையில் நடந்து முடிந்த நாடாளுமன்ற தேர்தலில் வெற்றி பெற்றதற்காக பிரதமருக்கு மியான்மர் சீனியர் ஜென்ரல் வாழ்த்து தெரிவித்தார். கடந்த சில வருடங்களில் இந்தியா வேகமான வளர்ச்சியை அடைந்திருப்பதாக குறிப்பிட்ட அவர், ராணுவம், பாதுகாப்பு ஒத்துழைப்பு உள்ளிட்ட பல்வேறு துறைகளில், இரு அண்டை நாடுகளுக்கு இடையேயான தனித்துவம் மிக்க நட்புறவு ஒட்டுமொத்தமாக பலப்படுத்தப்பட்டு இருப்பதாகவும் தெரிவித்தார்.
அண்மையில் மியான்மர் நாட்டிற்கு சென்றிருந்தபோது தமக்கு அளிக்கப்பட்ட வரவேற்பு மற்றும் உபசரிப்பை பிரதமர் நினைவு கூர்ந்தார். தீவிரவாத எதிர்ப்பு, திறன் வளர்ப்பு, இரு நாட்டு ராணுவத்திற்கிடையேயும், கடல்சார் ஒத்துழைப்பு மற்றும் பொருளாதாரம், வளர்ச்சித்திட்டங்களில் இருநாடுகளுக்கிடையேயான ஒத்துழைப்பு சிறப்பான நிலையை எட்டியிருப்பதாகவும் அவர் குறிப்பிட்டார்.
மியான்மர் நாட்டுடனான தனித்துவம் மிக்க இருதரப்பு ஒத்துழைப்பை மேலும் வலுப்படுத்துவது என்ற இந்தியாவின் உறுதிப்பாட்டையும் பிரதமர் எடுத்துரைத்தார்.
----
(Visitor Counter : 80
பிரதமர் அலுவலகம்
ராஜஸ்தான் தினத்தையொட்டி அம்மாநில மக்களுக்குப் பிரதமர் வாழ்த்து
ராஜஸ்தான் தினத்தையொட்டி அம்மாநில மக்களுக்குப் பிரதமர் திரு.நரேந்திர மோடி வாழ்த்துத் தெரிவித்துள்ளார். செழுமை மிக்க பாரம்பரியத்துடன் அம்மாநிலம் அனைத்துத் துறையிலும் வளர்ச்சியடையட்டும் என திரு.மோடி வாழ்த்தியுள்ளார்.
பிரதமர் வெளியிட்டுள்ள ட்விட்டர் பதிவில் கூறியிருப்பதாவது:
"ராஜஸ்தான் தினத்தை முன்னிட்டு, மாநிலத்தின் அனைத்து சகோதர சகோதரிகளுக்கும் எனது நல்வாழ்த்துக்கள். இந்தச் சந்தர்ப்பத்தில், புகழ்பெற்ற பாரம்பரியத்தால் செழுமைப்படுத்தப்பட்ட இந்த மாநிலத்தின் அனைத்து மட்டத்திலும் வளர்ச்சியடைய நான் வாழ்த்துகிறேன்."
நிலக்கரி அமைச்சகம்
நிறுவன மற்றும் வர்த்தக நிலக்கரி சுரங்கங்கள் ஒதுக்கீட்டாளர்களுடன் கலந்தாய்வு அமர்வை நிலக்கரி அமைச்சகம் நடத்தவுள்ளது
நாட்டின் எரிசக்தி தேவைகளை உறுதி செய்வதற்காக 2023 ஏப்ரல் 12 அன்று புதுதில்லியில் நிறுவன மற்றும் வர்த்தக நிலக்கரி சுரங்கங்கள் ஒதுக்கீட்டாளர்களுடன் கலந்தாய்வு அமர்வை நிலக்கரி அமைச்சகம் நடத்தவுள்ளது.
உள்நாட்டு நிலக்கரி உற்பத்தியை அதிகப்படுத்துவது, நிலக்கரியின் இறக்குமதி தேவையை குறைப்பது, வணிகத்தை எளிதாக்குவது ஆகியவைபற்றி நிலக்கரித் துறை சார்ந்த அனைத்துத் தரப்பினரிடமிருந்து ஆலோசனைகளை பெறுவதற்கும், பின்னூட்ட கருத்துக்களை கேட்பதற்கும், நிலக்கரித் துறையை மேலும் சிறப்புள்ளதாக மாற்றுவதற்கும், நிலக்கரி அமைச்சகத்தால் அமலாக்கம் செய்யப்பட்டுள்ள குறிப்பிடத்தக்க சீர்திருத்தங்களின் வெளிப்பாடாக இந்த அமர்வு இருக்கும்.
2022- 23-ம் நிதியாண்டுக்கான நிலக்கரி உற்பத்தி பற்றியும், 2023-24ம் நிதியாண்டுக்கான இலக்குகள் பற்றியும் நிலக்கரி அமைச்சகம் ஆய்வு செய்யும்.
இந்த அமர்வுக்கு நிலக்கரி அமைச்சக செயலாளர் திரு அம்ரித் லால் மீனா தலைமை தாங்குவார். கூடுதல் செயலாளர் திரு எம் நாகராஜும் இந்த நிகழ்வில் கலந்துகொள்வார்.
பாதுகாப்பு அமைச்சகம்
அமெரிக்க இந்தோ-பசிபிக் படைப்பிரிவின் தலைமையகத்தை பார்வையிட பாதுகாப்பு அமைச்சர் திரு ராஜ்நாத் சிங் ஹவாய் சென்றடைந்தார்
அமெரிக்க இந்தோ-பசிபிக் படைப்பிரிவின் தலைமையகத்தை பார்வையிட பாதுகாப்பு அமைச்சர் திரு ராஜ்நாத் சிங் ஏப்ரல் 12, 2022 அன்று ஹவாய் சென்றடைந்தார். வாஷிங்டன் டிசியில் இருந்து வந்திறங்கிய திரு ராஜ்நாத் சிங்கை, அமெரிக்க இந்தோ-பசிபிக் படைப்பிரிவின் தளபதி அட்மிரல் ஜான் அக்விலினோ வரவேற்றார்.
பல்வேறு ராணுவ பயிற்சிகள், கூட்டு நிகழ்வுகள், பரிமாற்றங்கள் உட்பட பரந்த அளவிலான செயல்பாடுகளை அமெரிக்க இந்தோ-பசிபிக் படைப்பிரிவு மற்றும் இந்திய ராணுவம் கொண்டுள்ளன.
ஏப்ரல் 13, 2022 அன்று இந்தியாவுக்குத் திரும்புவதற்கு முன்னர் அமெரிக்க இந்தோ-பசிபிக் படைப்பிரிவின் தலைமையகம், பசிபிக் கடற்படை மற்றும் ஹவாயில் உள்ள பயிற்சி வசதிகளை அமைச்சர் பார்வையிடுவார். பசிபிக் தேசிய நினைவு கல்லறையில் மலர்வளையம் வைப்பதோடு, அமெரிக்க ராணுவ பசிபிக் மற்றும் பசிபிக் விமானப்படைகளின் தலைமையகத்தை திரு ராஜ்நாத் சிங் பார்வையிடுவார் என்று எதிர்பார்க்கப்படுகிறது.
வாஷிங்டன் டிசியில், பிரதமர் திரு நரேந்திர மோடியுடன் அமெரிக்க அதிபர் திரு ஜோ பைடன் காணொலி சந்திப்பை நடத்தினார். திரு ராஜ்நாத் சிங், வெளியுறவு அமைச்சர் டாக்டர் எஸ் ஜெய்சங்கர், அமெரிக்க வெளியுறவுத்துறை அமைச்சர் திரு ஆண்டனி பிளிங்கன் மற்றும் அமெரிக்க பாதுகாப்புச் செயலர் திரு லாயிட் ஆஸ்டின் ஆகியோர் முன்னிலையில் இது நடைபெற்றது.
பின்னர், ஏப்ரல் 11, 2022 அன்று, பாதுகாப்பு அமைச்சர் மற்றும் வெளியுறவுத் துறை அமைச்சர் அவர்களது அமெரிக்க சகாக்களுடன் இணைந்து 4-வது இந்தியா-அமெரிக்க அமைச்சர்கள் 2+2 உரையாடலுக்குத் தலைமை தாங்கினர். பேச்சுவார்த்தைக்குப் பிறகு கூட்டு அறிக்கை வெளியிடப்பட்டது. 2+2 உரையாடலுக்கு முன், பென்டகனில் அமெரிக்க பாதுகாப்பு செயலாளருடன் திரு ராஜ்நாத் சிங் இருதரப்பு சந்திப்பை நடத்தினார்.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1816206
சுகாதாரம் மற்றும் குடும்ப நலத்துறை அமைச்சகம்
கொவிட்-19: பொய்களும் உண்மைகளும்
“கொவிட் இரண்டாம் தொற்று நெருக்கடியின் போது 13,000 பயன்படுத்தப்படாத சுவாசக் கருவிகளை மத்திய அரசு வைத்திருந்தது” என சமீபத்தில் வெளியான ஊடக செய்தி ஒன்றில் தெரிவிக்கப்பட்டிருந்தது. 13,000 சுவாசக் கருவிகளை மாநிலங்களுக்கு வழங்காமல் மத்திய அரசு வைத்திருந்ததாக அந்த செய்தி கூறியது.
அந்த செய்தி அடிப்படை ஆதாரம் இல்லாதது என்று தெளிவுப்படுத்தப் படுகிறது. தேவைப்பட்ட மாநிலங்களுக்கு வழங்காமல் எந்த சுவாசக் கருவியையும் மத்திய அரசு தன் வசம் வைத்திருக்கவில்லை. அனைத்து சுவாசக் கருவிகளும் மாநிலங்கள் மற்றும் யூனியன் பிரதேசங்களுக்கு முறையாக அனுப்பப்படுகின்றன. எனவே, அந்த செய்தியில் குறிப்பிட்டிருந்த தகவல்கள் உண்மைகளின் அடிப்படையிலானவை அல்ல என்று தெளிவாகிறது.
பெருந்தொற்றின் தொடக்கத்திலேயே சுவாசக் கருவிகளை வாங்குவதற்கான ஆர்டரை மத்திய சுகாதாரம் மற்றும் குடும்ப நலன் அமைச்சகம் வழங்கியிருந்தது. 2020 மார்ச் 27 முதல் ஏப்ரல் 17 வரை 58,850 சுவாசக் கருவிகளை கொள்முதல் செய்வதற்கான ஆர்டரை அரசு வழங்கியிருந்தது. இவை அனைத்தும் நமது நாட்டிலேயே தயாரிக்கப்படும் சுவாசக் கருவிகளாகும்.
அதிகாரமளிக்கப்பட்ட குழு-3-ன் பரிந்துரைகளின் அடிப்படையில், அத்தியாவசிய மருத்துவ உபகரணங்களின் தடையில்லா விநியோகத்தை உறுதி செய்வதற்காக இந்த ஆர்டர்கள் வழங்கப்பட்டன.
சுகாதார சேவைகளுக்கான தலைமை இயக்குநர் தலைமையிலான நிபுணர்கள் குழு சுவாசக் கருவிகளை முறையாக பரிசோதனை செய்த பின்னர், மாநிலங்கள் மற்றும் யூனியன் பிரதேசங்களின் கோரிக்கைகளின் அடிப்படையில் அவை நாடு முழுவதும் அனுபப்பட்டன.
2020 நவம்பர் வரை மாநிலங்கள் கேட்ட 35,398 சுவாசக் கருவிகளும் கிட்டத்தட்ட வழங்கப்பட்டு விட்டன. நவம்பரில் இருந்து 2021 மார்ச் வரை, சுவாசக் கருவிகளுக்கான தேவை 996 ஆக மட்டுமே இருந்ததால், கூடுதலாக அவை மட்டுமே விநியோகிக்கப்பட்டன.
மேற்கண்ட சுவாசக்கருவிகளில் அதிக எண்ணிக்கையிலானவை மாநிலங்களால் பயன்படுத்தப்படாமல் இருந்த காரணத்தால், அவற்றை முறையாக பயன்படுத்துமாறு 2021 ஏப்ரல் 11 அன்று மத்திய சுகாதார செயலாளர் சில மாநிலங்களுக்கு கடிதம் எழுதி இருந்தார். இதைத் தொடர்ந்து நினைவூட்டல்களும் பல முறை அமைச்சகத்தால் அனுப்பப்பட்டன.
எனவே, 13,000 பயன்படுத்தப்படாத சுவாசக் கருவிகளை மத்திய அரசு வைத்திருந்தது எனும் செய்தி உண்மைக்கு புறம்பானது ஆகும்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1737876
----
(Visitor Counter : 169
சிறப்பு சேவைகள் மற்றும் கட்டுரைகள்
ஆதி திராவிடர் மற்றும் பழங்குடி இனத்தை சேர்ந்த படித்து தகுதியான கல்வித் தகுதியுடன் அரசு வேலை தேடும் நபர்களுக்கு போட்டித் தேர்வுக்கு தயார்படுத்துதல் விதமாக போட்டித்தேர்விற்கு பயிற்சி அளித்தல் கணினி மற்றும் சுருக்கெழுத்து திறன் பயிற்சி போன்றவற்றை இலவசமாக 11 மாதகால சிறப்புப் பயிற்சித் திட்டம் வழங்குதல்
ஆதி திராவிடர் மற்றும் பழங்குடி இனத்தவர்களுக்கான தேசிய வாழ்வாதார சேவை மையமானது இந்திய அரசு, தொழிலாளர் மற்றும் வேலைவாய்ப்பு அமைச்சகம் - DGE, ஆல் தமிழ்நாடு நிறுவப்பட்டு, படித்த வேலையற்ற SC/ST சமூகத்தை சேர்ந்த மாணவர்களுக்கு சிறப்பு தொழில் வழிகாட்டுதல்/ தன்னம்பிக்கை ஏற்படுத்துதல் மற்றும் போட்டித்தேர்வு பயிற்சிகளை அளித்து வருகிறது.
புதுச்சேரியில் முதன்முறையாக 11 மாத கால அரசு வேலை வாய்ப்பு பெறுவதற்கான போட்டித்தேர்வு பயிற்சி, கணினிப்பயிற்சி சுருக்கெழுத்து பயிற்சி ஆகியவை இலவசமாக திறன்வாய்ந்த தனியார் பயிற்சி நிறுவனம் மூலம்01ஜூலை 2022 முதல் ஆரம்பமாக உள்ளது.
பயிற்சி காலத்தில் உதவித்தொகை ரூ 1000/-,வழங்கப்படும் மற்றும் இலவசமாக போட்டி தேர்வு பயிற்சி புத்தகங்கள் மற்றும் எழுது பொருள்களும் வழங்கப்படும்.
இந்த பயிற்சியில் சேர்ந்து பயனடைய விருப்பமுள்ளவர்கள் தங்களுடைய விருப்பமனுவை கல்வி மற்றும் குடும்பம் பற்றிய சுய விபரங்களுடன் துணை பிராந்திய வேலைவாய்ப்பு அதிகாரி, ஆதி திராவிடர் மற்றும் பழங்குடி இனத்தவர்களுக்கான தேசிய வாழ்வாதார சேவை மையம், மூன்றாம் தளம், வேலைவாய்ப்பு அலுவலகம் சாந்தோம், சென்னை , தமிழ்நாடு என்ற முகவரிக்கு 24.06 2022 க்குள் விண்ணப்பிக்க வேண்டுகிறோம்.. இந்த பயிற்சியில் சேர விருப்பம் உள்ளவர்கள் 27 வயதுக்குள் இருக்கவேண்டும். இத்தகவலை துணை பிராந்திய வேலைவாய்ப்பு அதிகாரி வெளியிட்டுள்ளார்.
புள்ளியியல் மற்றும் திட்ட அமலாக்கம் அமைச்சகம்
அரசுப்புள்ளி விவரங்கள் – ஒரு விளக்கம்
மத்திய அரசு வெளியிட்டுள்ள புள்ளி விவரங்கள் மற்றும் மதிப்பீடுகளுக்கான கணக்கீடு ஆண்டு மாற்றியமைக்கப்பட்டிருப்பது குறித்து, அண்மையில் சில ஊடகங்களில் செய்தி வெளியாகியுள்ளது. இதுபோன்ற மதிப்பீடுகளை தயாரிக்கும் பணிகள் மற்றும் கணக்கீடு ஆண்டு மாற்றியமைக்கும் பணிகள் குறித்து பொது மக்களும், சம்பந்தப்பட்ட நபர்களும் அறிந்து கொள்ளும் வகையில் முறையான தகவல்களை அளிக்க அரசு விரும்புகிறது.
2. தற்போதைய பொருளாதார நடவடிக்கைகள் மற்றும் தற்போதைய மதிப்பீடுகள் எப்படி இதற்கு முந்தைய காலகட்டத்துடன் ஒப்பிடப்படுகிறது என்பது பற்றிய நம்பத்தகுந்த தகவல்களுடன், அவ்வப்போது வெளியாகும் பேரியல் பொருளாதாரப் புள்ளி விவரங்கள் மற்றும் மதிப்பீடுகளை, அரசின் கொள்கை முடிவு எடுப்பவர்களுக்கு வழங்க வேண்டியது அவசியம். இந்தப் புள்ளி விவரங்களை மதிப்பிடுவதற்கான கணக்கீடு ஆண்டை மாற்றுவது, வழக்கமாக மேற்கொள்ளப்படும் ஒரு நடவடிக்கைதான். மாறிவரும் பொருளாதாரச் சூழலை மதிப்பிடுவதற்கும், பொருளாதாரத் தகவல்களைத் துல்லியமாகப் பெறுதவற்கும், ஜி-20 மற்றும் பிற அமைப்புகளால், உலகளாவிய அளவில் மேற்கொள்ளப்படும் நடவடிக்கைகளின்படியே இந்த நடைமுறை மேற்கொள்ளப்படுகிறது.
3. புள்ளியியல் மற்றும் திட்ட அமலாக்கத்துறை, மொத்த உள்நாட்டு உற்பத்தி மற்றும் தொழில்துறை உற்பத்தி அட்டவணைக்கான கணக்கீட்டு ஆண்டை 2011-12 ஆகவும், நுகர்வோர் விலை குறியீட்டுக்கு 2012 ஆம் ஆண்டாகவும் மாற்றியமைத்துள்ளது. தொழில்துறை உற்பத்தி அட்டவணை மற்றும் நுகர்வோர் விலை குறியீட்டெண் போன்றவற்றிற்கு, பயன்பாட்டில் இல்லாத பொருட்கள் மற்றும் கடந்த கணக்கீட்டு ஆண்டிற்குப் பிறகு, பெருமளவு பயன்படும் பொருட்கள் பற்றிய புள்ளிவிவரத் தொகுப்புகள் மாற்றியமைக்கப்பட்டுள்ளன. தேசியக் கணக்கு மதிப்பீடுகளுக்கு, பழைய நடைமுறைகள், புதிதாக கிடைத்துள்ள தகவல் ஆதாரங்கள் அல்லது முந்தைய ஆதாரங்களைவிட மிகவும் முறையான ஆதாரங்களை உள்ளடக்கிய புதிய தொகுப்பு அடிப்படையில் கணக்கிடப்படுகிறது. பெரும் நிறுவனங்களுக்குத் தற்போது கிடைக்கும் புதிய தகவல்கள், முறைசாராத் துறைகளுக்கான மதிப்பீடுகள் இணைக்கப்படாத தொழில்கள் மற்றும் விற்பனை, சேவை வரிகள் பற்றிய புள்ளி விவரங்களுக்கான 2010-11 தேசிய மாதிரி அளவீட்டிலிருந்து எடுக்கப்பட்டது என்பதற்கு உதாரணமாகும். இந்த விவரங்கள் புதிய நடைமுறைகளிலும் பயன்படுத்தப்பட்டுள்ளது.
4. வழக்கமாக தேசிய கணக்கு புள்ளிவிவரங்களின் புதிய தொகுப்பு அறிமுகப்படுத்தப்படும்போது, உரிய தகவல்கள் பதிவு செய்யப்பட்ட கணக்கீடு காலத்தை அடிப்படையாகக் கொண்டு, பழைய தொகுப்புகளைப் புதிய தொகுப்புகளுடன் இணைத்து ஆராய்வது மத்தியப் புள்ளியியல் அலுவலகத்தின் வழக்கமான நடைமுறையாகும்.
கூடுதல் விவரங்களுக்கு www.pib.nic.in என்ற இணையதளத்தைப் பார்க்கவும்.
----
(Visitor Counter : 158
புவி அறிவியல் அமைச்சகம்
மத்திய மகாராஷ்டிரா& அதன் அருகில் உள்ள தெற்கு கொங்கன் பகுதிக்கு மேலே வலுவான குறைந்த காற்றழுத்தப் பகுதி உருவாகி அதே இடத்தில் நிலைகொண்டிருக்கிறது
இந்திய வானிலை ஆய்வுத்துறையின் புயல் எச்சரிக்கைப் பிரிவு கூறியுள்ளபடி;
2020 அக்டோபர் 15-ம் தேதி இன்றுகாலை இந்திய நேரப்படி 08.30 மணிக்கு மத்திய மகாராஷ்டிரா மற்றும் அதன் அருகில் உள்ள தெற்கு கொங்கன் பகுதிக்கு மேலே வலுவான குறைந்த காற்றழுத்தப் பகுதி உருவாகி அதே இடத்தில் நிலைகொண்டிருக்கிறது.
இது மேற்கு-வடமேற்கு திசையை நோக்கி நகரும் என்று தெரிகிறது. பின்னர் அது மகாஷ்டிரா கடலுக்கு அருகே கிழக்கு மத்திய அரேபிய கடலில் உருப்பெற்று, அடுத்த 48 மணி நேரத்தில் மகாஷ்டிரா கடல் அருகே-தெற்கு குஜராத் கடலில் அரேபிய கடலின் வடகிழக்கு பகுதி அருகே & கிழக்கு மத்திய பகுதிக்கு மேலே ஆழ்ந்த காற்றழுத்தமாக மாறும். பின்னர் இது படிப்படியாக மேற்கு வடகு மேற்கு திசையை நோக்கி நகர்ந்து மேலும் தீவிரமடைய வாய்ப்புள்ளது.
எச்சரிக்கை;
1) மழைப்பொழிவு எச்சரிக்கை
2020 அக்டோபர் 15-ம் தேதி; கொங்கன் & கோவா மற்றும் மகாஷ்டிராவின் மலைப்பகுதிகளில் ஒரு சில இடங்களில் கனமழை முதல் மிகக் கனமழை வரை பெய்யக்கூடும். அத்துடன் பெரும்பாலான பகுதிகளில் லேசானது முதல் மிதமானது வரை மழை பெய்யக் கூடும். கொங்கன் தெற்கு பகுதி மற்றும் அதனை ஒட்டி உள்ள மகாஷ்டிராவின் மலைப்பகுதிகளில் தீவிர கனமழையும் பெய்யக்கூடும்.
2020 அக்டோபர் 16-ம் தேதி; கொங்கன் & கோவாவில் ஒரு சில இடங்களில் கனமழை முதல் மிகக் கனமழை வரை பெய்யக்கூடும். அத்துடன் பெரும்பாலான பகுதிகளில் லேசானது முதல் மிதமானதுவரை மழை பெய்யக் கூடும். தெற்கு குஜராத்தின் கடலோர மாவட்டங்களில் ஒரு சில பகுதிகளில் கனமழை பெய்யக்கூடும்.
மேலும் விவரங்களுக்கு இந்த ஆங்கில செய்தியை பார்க்கவும்;
https://pib.gov.in/PressReleasePage.aspx?PRID=1664685